《武林山十咏 其二 莲花峰》
宋代·梅询

巨石如芙蕖，天然匪雕饰。盘礴峰顶边，婵娟秋江侧。

涉川试谁探，作砺当自惜。坐与荣落同，正心未尝易。

作者简介：（964—1041）宋宣州宣城人，字昌言。太宗端拱二年进士。真宗时为三司户部判官，屡上书论西北兵事。坐断田讼失实，降通判杭州。迁两浙转运副使，判三司开拆司。坐议天书，出知濠州。后历知数州，累官翰林侍读学士、给事中、知审官院。以足疾出知许州。